**МОДЕЛ НА ВНАТРЕШЕН АКТ[[1]](#footnote-1)**

Врз основа на член 24 став 1 од Законот за лобирање („Службен весник на Република Северна Македонија“ бр. 122/2021), НАЗИВ НА ОРГАНОТ, на ДЕН/МЕСЕЦ/ГОДИНА го донесе следниот

**ВНАТРЕШЕН АКТ**

**за утврдување на правила согласно член 24 од Законот за лобирање**

1. **ПРЕДМЕТ НА УРЕДУВАЊЕ**

Со овој акт се уредуваат правила за:

- остварување и евиденција на контактите со цел лобирање;

- идентификувањето и евиденцијата на лицата кои остваруваат контакти во институциите;

- транспарентни процеси на подготвување, донесување и изменување на јавни политики, односно програми, закони или подзаконски или други општи акти, што вклучуваат објавување на податоци за идентитетот на сите учесници во процесот, субјектите чии интереси биле застапувани, условите под кои учеството било остварено и исплатените надоместоци за истото и

- проактивно објавување на соопштенија за остварени официјални средби и состаноци, со податоци за присутните учесници и предметот на дискусија.

1. **ОСТВАРУВАЊЕ И ЕВИДЕНЦИЈА НА КОНТАКТИТЕ СО ЦЕЛ ЛОБИРАЊЕ**

Лица кај кои се лобира во НАЗИВ НА ОРГАНОТ во смисла на член 2 од Законот за лобирање се: НАЗИВ НА ФУНКЦИЈАТА НА ЛИЦАТА КАЈ КОИ СЕ ЛОБИРА..

Контакт со цел лобирање е посредна или непосредна комуникација со лицата кај кои се лобира, без оглед на локацијата каде таа се остварува, начинот и средството за комуникација кое се користи.

**2.1 Остварување на контакти со цел лобирање**

Барање за остварување на контакт со цел лобирање може да претставува секое усно/писмено барање за состанок или средба, телефонски контакт или контакт преку електронска пошта, насочено кон лицата кај кои се лобира во НАЗИВ НА ОРГАНОТ.

Лицата кај кои се лобира треба да ја утврдат целта на бараниот контакт, при што по потреба може да побараат повеќе информации за бараниот контакт.

Доколку од лицето кое ги контактира не ги добијат податоците потребни за утврдување на целта на бараниот контакт, лицата кај кои се лобира го прекинуваат натамошниот контакт со тоа лице.

Кога лицата кај кои се лобира ќе утврдат дека контактот е со цел лобирање, понатаму пристапуваат кон проверка на лицето кое ги контактира и за таа цел бараат лицето кое ги контактира да достави податоци за идентификација како лобист или претставник на лоби организација, како и податоци за нарачателот на лобирањето.

Доколку лицето кое ги контактира не ги даде или одбие да ги даде податоците потребни за вршење на проверка, односно даде невистинити или нецелосни податоци за вршење на проверка, лицата кај кои се лобира го прекинуваат натамошниот контакт со тоа лице.

Проверката се врши преку споредување на податоците за идентификација, со податоците запишани во Регистарот на лобисти, лоби организации и лобирање на веб страницата на Државната комисија за спречување на корупцијата.

Ако со извршената проверка се утврди дека лицето кое ги контактира е запишано во Регистарот на лобисти, лоби организации и лобирање и има активен статус на лобист / претставник на лоби организација, лицата кај кои се лобира може да договорат остварување на контактот со тоа лице, во определено време и на определено место.

Контактот за лобирање може да се оствари преку состанок/средба, телефонски повик, како и преку електронски средства (електронска пошта, интернет платформа за состаноци и слично).

При остварувањето на контактот со цел лобирање, лобистот/претставникот на лоби организацијата, може да даде податоци и информации за предметот на лобирање, усно или во писмена форма, како и да достави материјал кој се однесува на предметот на лобирање.

Лицата кај кои се лобира ќе го прекинат контактот и ќе одбијат натамошен контакт со лобистот, лоби организацијата или претставник на лоби организацијата кога ќе утврдат дека постапуваат спротивно на одредбите од Законот за лобирање.

**2.2 Евиденција на контакти со цел лобирање**

НАЗИВ НА ОРГАНОТ води евиденција на контактите остварени со цел лобирање.

Евиденцијата на остварените контакти ја води лице од редот на административните службеници, определено од ФУНКЦИЈА НА РАКОВОДНОТО ЛИЦЕ ВО ОРГАНОТ за таа цел.

Евиденцијата на контакти со цел лобирање се води на посебен образец, кој ги содржи следните податоци:

* Име и презиме на физичкото лице/назив на правното лице кое остварило контакт со цел лобирање;
* Контакт информации за лобистот/претставникот на лоби организацијата;
* Име, презиме и функција на лицето/лицата кај кои се лобирало;
* Датум, место и начин на остварување на контактот;
* Предмет на лобирање и
* Други релевантни податоци.

Образецот за евиденцијата на контакти е составен дел од овој акт.

1. **ИДЕНТИФИКУВАЊЕ И ЕВИДЕНЦИЈА НА ЛИЦАТА КОИ ОСТВАРУВААТ КОНТАКТИ ВО** НАЗИВ НА ОРГАНОТ

Покрај контактите остварени со цел лобирање, сите лица кои остваруваат контакти во НАЗИВ НА ОРГАНОТ треба да се идентификуваат и за истите се води евиденција.

Евиденција на контактите води лице од редот на административните службеници, определено од ФУНКЦИЈА НА РАКОВОДНОТО ЛИЦЕ ВО ОРГАНОТ.

За остварување на контакт со службени лица во НАЗИВ НА ОРГАНОТ, лицето кое е заинтересирано да оствари контакт е должно да се идентификува, односно да го наведе своето име и презиме и целта за која бара остварување на контакт.

Доколку лицето да не ги наведе горенаведените податоци, лицето задолжено за водење на евиденцијата на контакти, ќе побара од лицето да ги даде бараните информации, а доколку не постапи по барањето, комуникацијата ќе се прекине.

Лицето задолжено за водење на евиденцијата на контакти, го информира ФУНКЦИЈА НА РАКОВОДНОТО ЛИЦЕ ВО ОРГАНОТ за бараниот контакт, кој определува кое службено лице/службени лица ќе оствари/остварат контакт со барателот на контактот.

Лицето задолжено за водење на евиденцијата на контакти усно и преку електронска пошта го известува службеното лице кое е определено да оствари контакт со барателот на контактот, со наведување податоци на барателот и целта на бараниот контакт и се определува начин и време на остварување на контактот.

Контактот може да се оствари лично во просториите на НАЗИВ НА ОРГАНОТ, со телефонски разговор или преку користење на електронски средства (е-пошта, интернет платформа за состаноци и сл.).

При остварување контакт во службените простории на НАЗИВ НА ОРГАНОТ, лицето е должно да се идентификува со покажување документ за идентификација на службеното лице со кое се остварува контактот.

Евиденцијата на контакти се води на посебен образец, кој ги содржи следните податоци:

* Име и презиме на барателот на контактот;
* Име, презиме и функција на претставникот/ците на НАЗИВ НА ОРГАНОТ кои учествувале на средбата/состанокот;
* Датум и начин на остварување на контактот;
* Цел на контактот и
* Други податоци.

Образецот за евиденцијата на контакти е составен дел од овој акт.

1. **ПОДГОТВУВАЊЕ, ДОНЕСУВАЊЕ И ИЗМЕНУВАЊЕ НА ЈАВНИ ПОЛИТИКИ, ПРОГРАМИ, ЗАКОНИ, ПОДЗАКОНСКИ ИЛИ ДРУГИ ОПШТИ АКТИ**

НАПОМЕНА: Во овој дел од внатрешниот акт, секој орган кај кој се лобира, заради специфичноста на законските надлежности, треба посебно да ги уреди процедурите за подготвување, донесување и изменување на актите за кои има утврдена законска надлежност:

* закони, подзаконски, други општи акти;
* јавни политики/програми, особено кога се однесуваат на просторно и урбанистичко планирање, развој и доделување/распределба на јавни средства.

Притоа, потребно е на транспарентен начин да ги објави податоците за идентитетот на сите учесници во процесот, субјектите чии интереси биле застапувани, условите под кои учеството било остварено и исплатените надоместоци за истото.

1. **ПРОАКТИВНО ОБЈАВУВАЊЕ НА СООПШТЕНИЈА ЗА ОСТВАРЕНИ ОФИЦИЈАЛНИ СРЕДБИ И СОСТАНОЦИ**

НАЗИВ НА ОРГАНОТ на официјалната веб страница [www.\_\_\_\_\_\_\_\_\_\_\_\_\_\_\_\_\_\_](http://www.__________________) редовно ќе објавува соопштенија за сите остварени официјални средби и состаноци, без разлика дали средбата/состанокот е со цел лобирање или е со друга цел.

НАЗИВ НА РАБОТНОТО МЕСТО ОД АКТОТ ЗА СИСТЕМАТИЗАЦИЈА, СО РАБОТНИ ЗАДАЧИ ЗА ОДНОСИ СО ЈАВНОСТ, соопштението го објавува веднаш, а најдоцна во рок од 3 работни дена по одржување на официјалната средба, односно состанок.

Во соопштението за остварените официјални средби и состаноци, зависно од целта на средбата/состанокот, се содржани следните податоци:

А) ОСТВАРЕНИ СРЕДБИ/СОСТАНОЦИ СО ЦЕЛ ЛОБИРАЊЕ

1. датум, време, начин и место на остварување на средбата/состанокот;
2. да се наведе дека средбата/состанокот е со цел лобирање;
3. име, презиме и функција на лицето/лицата кај кои се лобира, други претставници на НАЗИВ НА ОРГАНОТ кои учествувале на средбата/состанокот;
4. име и презиме на лобистот/назив на лоби организацијата – кои учествувале на средбата/состанокот;
5. податоци за нарачателот на лобирањето;
6. краток опис на предметот на лобирање за кој се дискутирало на

средбата/состанокот;

1. краток опис на документацијата споделена во врска со предметот на

лобирање и

8. фотографии/видео запис од средбата/состанокот (по можност)

Б) СРЕДБИ И СОСТАНОЦИ ОСТВАРЕНИ СО ДРУГА ЦЕЛ

1. датум, време, начин и место на остварување на средбата/состанок;
2. цел на средбата/состанокот;
3. име, презиме и функција на претставникот/ците на НАЗИВ НА ОРГАНОТ кои учествувале на средбата/состанокот;
4. име, презиме/назив на правно лице/ на учесниците со кои е одржана средбата/состанокот и во кое својство учествувале;
5. краток опис на предметот на дискусија на средбата/состанокот;
6. краток опис на споделената документација (доколку постои) и

8. фотографии/видео запис од средбата/состанокот (по можност).

Објавените соопштенија за остварените официјални средби/состаноци ќе бидат достапни на официјалната веб-страница во период од пет години од денот на објавувањето.

**6. ПРЕОДНИ И ЗАВРШНИ ОДРЕДБИ**

Внатрешниот акт за утврдување на правила согласно член 24 од Законот за лобирање имаат обврска да го почитуваат сите службени лица вработени во НАЗИВ НА ОРГАНОТ, без исклучок.

Во рок од 30 дена од денот на донесувањето, НАЗИВ НА ОРГАНОТ ќе ја извести Државната комисија за спречување на корупцијата за утврдените правила и процедури и ќе го достави внатрешниот акт заради објавување во Регистарот на лобисти, лоби организации и лобирање.

Овој внатрешен акт влегува во сила со денот на неговото донесување, а ќе биде објавен на веб страницата на НАЗИВ НА ОРГАНОТ www.\_\_\_\_\_\_\_\_\_\_\_\_\_\_\_\_\_\_\_\_.

БР. \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_ година (НАЗИВ НА ОРГАН /ИНСТИТУЦИЈА)

место

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ИМЕ И ПРЕЗИМЕ НА ОДГОВОРНОТО ЛИЦЕ)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ПОТПИС)

1. ДКСК го изготви овој модел на внатрешен акт со цел да им послужи на органите кај кои се лобира како пример при исполнување на обврската од член 24 став 1од Законот за лобирање.

   Органот кај кој се лобира може да донесе еден внатрешен акт за уредување на сите елементи предвидени во 24 став 1 точка 1, 2, 3 и 4 од Законот за лобирање или да донесе повеќе внатрешни акти, за секоја точка од ставот 1 посебно.

   Внатрешниот акт може да биде насловен и како правилник, правила, процедура и слично, а содржината на истиот може да се прилагодува согласно потребите на органот. [↑](#footnote-ref-1)